stanford-oval/wikipedia huggingface dataset:
Äidin tyttö

| Äidin tyttö |
| --- | --- |
 Elokuvan juliste, Tapio Heickell, 1993.
Ohjaaja:  Kari Paljakka
Käsikirjoittaja:  Kari Paljakka
Tuottaja:  Kari Paljakka  Alvaro Pardo
Säveltäjä:  Jay Havanna
Kuvaaja:  Tahvo Hirvonen
Leikkaaja:  Alvaro Pardo
Lavastaja:  Marjaana Rantama
Pääosat:  Liisa Mustonen Liisamaija Laaksonen Tapani Perttu
Valmistustiedot
Valmistusmaa:  Suomi
Tuotantoyhtiö:  Filmitakomo
Ensi-ilta:  6. elokuuta, 1993
Kesto:  68 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Äidin tyttö on Kari Paljakan ohjaama suomalainen melodraamaelokuva vuodelta 1993. Elokuva käsittelee Angelikan ja hänen äitinsä Marjatan välistä suhdetta ja valtataistelua. Marjatta on oopperalaulaja, joka kadehtii nuoren tyttärensä elämää ja poikaystävää.
Näyttelijät

| 0 | 1 | 2 |
| --- | --- | --- |
|  Liisa Mustonen  | … |  Angelika Teräsvaara  |
|  Liisamaija Laaksonen  | … |  Marjatta Teräsvaara  |
|  Tapani Perttu  | … |  Leif  |
|  Konsta Mäkelä  | … |  Toivo  |
|  Anna-Elina Lyytikäinen  | … |  Angelikan ystävätär  |
|  Sini Rantamäki  | … |  Angelika lapsena  |
|  Kauko Laurikainen  | … |  mies hotellissa  |
|  Maria Rantanen  | … |  Angelikan 2. ystävätär  |
|  Alvaro Pardo  | … |  riitelevä mies  |
|  Juha-Matti Haarti  | … |  rauhantuomari  |
|  Pekka Ruohoranta  | … |  tarjoilija  |
|  Kari Paljakka  | … |  Leifin assistentti / luennoitsijan ääni  |
|  Minna Aaltonen  | … |  lastenhoitaja  |
|  Erkki Ertama  | … |  konserttipianisti  |
|  Sanna-Sisko Tohka  | … |  tyttö yliopistolla  |
|  Marita Rauvola  | … |  riitelevä nainen  |
Catalani

Catalani on seuraavien henkilöiden sukunimi:
Alfredo Catalani (1854 – 1893), italialainen oopperasäveltäjä
Angelica Catalani (1780 – 1849), italialainen sopraano
Çorlu

| Çorlu |
| --- | --- |
 Asuinkerrostaloja Çorlussa
 Çorlu
 Koordinaatit: 41°09′N, 27°48′E 
Valtio:  Turkki
Alue:  Marmara
Maakunta:  Tekirdağ
Hallinto:  
 – Pormestari:  Ünal Baysan
Väkiluku (2014):  253 500
Aikavyöhyke:  UTC+2
 – Kesäaika:  UTC+3
 
 www.corlu.bel.tr 
Infobox OKVirheellinen NIMI-arvo: 
Çorlu on kaupunki Turkin Itä-Traakiassa Tekirdağin maakunnassa maan Euroopan puoleisessa osassa. Kaupunki sijaitsee Istanbulista Kreikkaan ja Bulgariaan johtavan tien varrella ja siellä on runsaasti nopeasti kasvavaa teollisuutta. Vuonna 2014 kaupungissa oli arviolta 253 500 asukasta.
Aiheesta muualla

Kuvia tai muita tiedostoja aiheesta Çorlu Wikimedia Commonsissa
Kaupungin kotisivut (Arkistoitu – Internet Archive) (turkiksi)
Cornélie Huygens

| Cornélie Huygens |
| --- | --- |

Henkilötiedot
Syntynyt: 13. kesäkuuta 1848 Haarlemmermeer
Kuollut: 31. lokakuuta 1902 Amsterdam
Kansalaisuus:  Alankomaat
Ammatti:  kirjailija, journalisti, poliitikko
Puoliso:  Ignazius Bahlmann
Kirjailija
Salanimi: Hélène van Bentinck
Äidinkieli: hollanti
Tuotannon kieli: hollanti
Aiheesta muualla
Löydä lisää kirjailijoitaKirjallisuuden teemasivulta
Cornélie Lydie Huygens (13. kesäkuuta 1848 Haarlemmermeer – 31. lokakuuta 1902 Amsterdam) oli alankomaalainen kirjailija, feministi ja sosiaalidemokraattinen poliitikko.  Hän muutti naisten oikeuksien puolustamisen, joka Alankomaissa oli aikaisemmin yläluokan naisten asia, osaksi työntekijöiden oikeuksia puolustavaa sosialistista liikettä.
Cornélie Huygens tuli jo nuoruudessaan tunnetuksi feministisistä artikkeleistaan. Hänen ensimmäinen romaaninsa julkaistiin vuonna 1877 salanimellä Hélène van Bentinck. Vuonna 1892 hän perusti Amsterdamiin naisten komitean, joka alkoi tukea kauppa- ja toimistotyöntekijöiden yhdistystä sen pyrkiessä kauppojen sulkemiseen viimeistään kello yhdeksän illalla. Vuonna 1896 hän liittyi sosiaalidemokraattiseen työväenpuolueeseen sen ensimmäisenä naisjäsenenä ja ensimmäisenä puolueisiin kuuluvana naisena Alankomaissa. Hän tuli tunnetuksi nimellä "punainen lady". Cornélie Huygens oli tunnettu ja aktiivinen sosialistinen ideologi, joka osallistui poliittiseen keskusteluun ja työskenteli naisten äänioikeuden puolesta.
Huolimatta periaatteellisesta vastustuksestaan avioliiton solmimista vastaan Cornélie Huygens avioitui 54-vuotiaana lokakuuta 1902 Amsterdamissa syntyneen saksalaisen liikemiehen Ignazius Bahlmannin kanssa. Tämä oli kääntänyt Barthold Meryan -romaanin saksaksi. Ilmeisesti Cornélie Huygens oli onneton avioliitossaan, sillä hän hukuttautui kuukausi häiden jälkeen Vondelparkissa 31. lokakuuta 1902.
Teoksia

Uit den strijd des levens. (1878)
Arabesken (Amsterdam 1884)
Regina (Amsterdam 1884)
Ellen (Amsterdam 1889)
Een huwelijk (Amsterdam 1892)
Hoogenoord, kaksiosainen (Amsterdam 1892)
Zomer (Amsterdam 1895)
Socialisme en ‘féminisme’ (Amsterdam 1898) [esite].
Barthold Meryan (1897)
Darwin – Marx. Bernstein als bestrijder van eene natuur-philosophische leer (1901)
Äidinmaa

| Äidinmaa |
| --- | --- |
 Elokuvan juliste.
Ohjaaja:  Mari Soppela
Käsikirjoittaja:  Mari Soppela
Tuottaja:  Mari Soppela
Säveltäjä:  Ilari Anemaet Leo Anemaet
Kuvaaja:  Mari Soppela Leo Anemaet
Leikkaaja:  Mari Soppela Giles Gardner
Valmistustiedot
Valmistusmaa:  Suomi Iso-Britannia
Tuotantoyhtiö:  LPMA Productions
Ensi-ilta:  2022 (Docpoint)
Kesto:  79 minuuttia
Alkuperäiskieli:  suomi hollanti englanti
Aiheesta muualla
IMDb 
Elonet
Infobox OKNimi-testi OK: 
Äidinmaa on Mari Soppelan ohjaama, käsikirjoittama ja tuottama suomalais–brittiläisena yhteistuotantona tehty dokumenttielokuva vuodelta 2022.
Elokuva käsittelee ihmisen kasvuympäristöä ja sen vaikutusta siihen millaiseksi ihminen muodostuu. Sen päänekilöinä ovat ohjaaja Soppela perheineen, jotka muuttivat Amsterdamista Suomen Lappiin perheen lasten ollessa pieniä. Soppela pohtii elokuvassa Lapissa asumisen vaikutusta omaan ja lastensa identiteettiin.
Aiheesta muualla

Äidinmaa Internet Movie Databasessa (englanniksi)
1. Lateraanikonsiili

Ensimmäinen lateraanikonsiili oli yhdeksäs ekumeeninen, eli yleinen, koko "yhdeksi, pyhäksi, katoliseksi ja apostoliseksi" itsensä tunnustaman kirkon piispojen kirkolliskokous.
Rooman Lateraanikirkko.
Kirkolliskokous pidettiin  16.–27. maaliskuuta vuonna 1123 Rooman Lateraanikirkossa. Tähän paavi Calixtus II:n aikana pidettyyn konsiiliin osallistui noin 900 piispaa ja apottia. Ensimmäinen lateraanikonsiili päätti kirkon ja keisarin riidan ylimmästä hallintovallasta eli niin sanotun investituurariidan. Se myös tuomitsi simonian eli kaupankäynnin kirkollisilla viroilla.
Ortodoksinen kirkko ei tunnusta tätä kirkolliskokousta todelliseksi ekumeeniseksi kirkolliskokoukseksi.
Curry (täsmennyssivu)

Curry voi tarkoittaa ainakin seuraavia asioita:
curry, kuiva maustesekoitus
curry, kastikemainen liha- tai kasvisruoka
currylehdet, intianjasmikin mausteena käytettävät lehdet
Curryn piirikunta, Yhdysvaltojen New Mexicon osavaltiossa sijaitseva piirikunta
Sukunimenä

Adrianne Curry (s. 1982), yhdysvaltalainen malli
Ann Curry (s. 1956), yhdysvaltalainen televisiotoimittaja ja uutisankkuri
Denzel Curry (s. 1995), yhdysvaltalainen rap-artisti, laulaja ja lauluntekijä
Guy Cury (1930–2018), ranskalainen aitajuoksija
John Curry (1949–1994), brittiläinen taitoluistelija ja olympiavoittaja
Kai Curry-Lindahl (1917–1990), ruotsalainen eläintieteilijä ja luonnonsuojelija
Michael Curry (s. 1953), Yhdysvaltain episkopaalisen kirkon johtaja
Mickey Curry (s. 1956), yhdysvaltalainen rock-rumpali ja -taustalaulaja
Patrick Curry (s. 1996), yhdysvaltalainen jääkiekkoilija
Robert Curry (1882–1944), yhdysvaltalainen vapaapainija ja olympiavoittaja
Sharaud Curry (s. 1987), yhdysvaltalainen koripalloilija
Stephen Curry (s. 1988), yhdysvaltalainen koripalloilija
Thomas John Curry (s. 1943), irlantilais-yhdysvaltalainen katolinen piispa
Tim Curry (s. 1946), englantilainen näyttelijä
Tracy Lynn Curry, The D.O.C (s. 1968), yhdysvaltalainen rap-artisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Curry”, voi hakea sivunnimihaulla, laajalla sivunnimihaulla tai tekstihaulla.
1. Lig

| 1>  Lig |
| --- | --- |
Laji:  jalkapallo
Maa(t):  Turkki
Perustettu:  2001
Joukkueita:  19
Hallitseva mestari:  Ankaragücü
Sarjataso:  2.
Ylempi taso:  Turkin Superliiga
Alempi taso:  2. Lig
1. Lig on Turkin miesten jalkapalloilun toiseksi korkein sarjataso. Kaudella 2022–2023 sarjassa pelaa 19 joukkuetta. Näistä kaksi parasta nousee suoraan pääsarjaan Turkin Superliigaan. Sijoille 3.–6. sijoittuneet joukkueet pelaavat karsintasarjan kolmannesta nousupaikasta. Runkosarjan kolme viimeistä joukkuetta putoavat suoraan 2. Ligaan.
Carita Forsgren

| Carita Forsgren |
| --- | --- |
 Carita Forsgren (oik.) Tampereella 6.8.2009.
Henkilötiedot
Syntynyt: 17. joulukuuta 1968 (ikä 55) Tampere, Suomi
Ammatti:  kirjailija, graafinen suunnittelija
Kirjailija
Tyylilajit:  historiallinen romaani, jännitysromaani, science fiction
Esikoisteos:  Kolmen kuun kuningatar (2009)
Aiheesta muualla
Löydä lisää kirjailijoitaKirjallisuuden teemasivulta
Carita Forsgren (s. 17. joulukuuta 1968 Tampere) on suomalainen kirjailija ja graafinen suunnittelija. Forsgren on opiskellut graafista suunnittelua Essenin yliopistossa Saksassa. Hän opettaa Tampereen ammattikorkeakoulussa viestinnän osastolla animaatiota, käsikirjoittamista ja kuvankäsittelyä.
Forsgrenin esikoisromaani on Kaarina Maununtyttären elämästä kertova Kolmen kuun kuningatar, jonka Otava julkaisi vuonna 2009. Vuonna 2018 Storytel Originals julkaisi Forsgrenilta äänikirjan alkuperäissarjassaan. Jännityksen ja historiallisten aiheiden ohella Forsgrenilta on julkaistu eri genrejä scifiin yhdistäviä romaaneja. Hän on julkaissut myös tieteisnovelleja Portti-lehdessä.
Teokset

Kolmen kuun kuningatar, Otava 2009
Auringon kehrä, Otava 2010
Jänistanssi, Otava 2011
Perintö, Otava 2012
Ambrosia, Osuuskumma 2018
Kaikki Eevistä, Storytel 2018 (äänikirja)
Maailmojen rakentamisesta spekulatiivisessa fiktiossa, artikkeli teoksessa  Maria Carole, Nadja Sokura, Kari Välimäki (toim): Kumma kirjoitusopas, Osuuskumma 2022
Ansoja, Osuuskumma 2022
Aiheesta muualla

Ahola, Suvi: Jänönainen hankkii muskelit. Helsingin Sanomat 23.5.2011
Komu, Eija: Carita Forsgren - Jänistanssi[vanhentunut linkki]. Savon Sanomat 2.5.2011
Palttala, Reija: Carita Forsgren - Auringonkehrä[vanhentunut linkki]. Savon Sanomat 9.5.2010.
Palttala, Reija: Carita Forsgren - Kolmen kuun kuningatar[vanhentunut linkki]. Keskisuomalainen 1.3.2009
Niemi, Riitta: Carita Forsgren: Kolmen kuun kuningatar. Sisuradio.
Castelo de Paiva

| Castelo de Paiva |
| --- | --- |
 Largo do Conde
 lippu:  vaakuna
 Castelo de Paiva Portugalin kartalla
Valtio:  Portugali
Alue:  Norte
Ala-alue:  Tâmega
Piiri:  Aveiro
Hallinto:  
 – Hallinnon tyyppi:  Kunta
 – Pormestari:  José Rocha
Pinta-ala:  
 – Kokonaispinta-ala:  115 km²
Väkiluku (2022):  15 421
 – Väestötiheys:  134,1 as./km²
 
 www.cm-castelo-paiva.pt 
Infobox OKVirheellinen NIMI-arvo: 
Castelo de Paiva on Portugalin kunta Aveiron piirissä Centron hallintoalueella. Sen pinta-ala on noin 115 neliökilometriä ja väkiluku 15 421 (vuonna 2022). Kunnan väestötiheys on siten 134,1 asukasta neliökilometrillä.
Castelo de Paivan pormestari on José Rocha. Kunnan juhlapäivä on 24. kesäkuuta.
Freguesiat

Bairros
Fornos
Paraíso
Pedorido
Raiva
Real
Santa Maria de Sardoura
São Martinho de Sardoura
Sobrado
Aiheesta muualla

Kuvia tai muita tiedostoja aiheesta Castelo de Paiva Wikimedia Commonsissa
Viralliset sivut (portugaliksi)
Aveiron piirin kunnat
Águeda
Albergaria-a-Velha
Anadia
Arouca
Aveiro
Castelo de Paiva
Espinho
Estarreja
Ílhavo
Mealhada
Murtosa
Oliveira de Azeméis
Oliveira do Bairro
Ovar
Santa Maria da Feira
São João da Madeira
Sever do Vouga
Vagos
Vale de Cambra
Curryn piirikunta (Oregon)

Curryn piirikunta (engl. Curry County) on Yhdysvaltojen Oregonin osavaltiossa sijaitseva piirikunta. Sen väkiluku oli 22 925 vuonna 2019. Piirikunnan hallintokeskus on Gold Beachin kaupunki. Piirikunta on perustettu 18. joulukuuta 1855.
Aiheesta muualla

Kuvia tai muita tiedostoja aiheesta Curryn piirikunta (Oregon) Wikimedia Commonsissa
Connie Marrero

Connie Marrero
Conrado Eugenio ”Connie” Marrero Ramos (25. huhtikuuta 1911 Sagua La Grande – 23. huhtikuuta 2014 Havanna) oli kuubalainen baseballpelaaja. Hän teki Major League Baseball -debyyttinsä verrattain myöhäisellä iällä, 21. huhtikuuta 1950. Hän pelasi vuoteen 1954 saakka Washington Senators -joukkueessa.
Marrero oli tunnettu pelaaja kotimaassaan jo ennen MLB-uraansa. Peliuralta vetäydyttyään hän jatkoi lajin parissa valmentajana. Hän pysyi arvostettuna hahmona Kuubassa, ja hänen muotokuvansa on nähtävillä Estadio Latinoamericanossa Havannassa.
Marrero oli eläessään viidenneksi iäkkäin entinen MLB-pelaaja ja toiseksi iäkkäin All Star -pelaaja vuonna 1910 syntyneen Lonny Freyn jälkeen. Hän kuoli Havannassa 23. huhtikuuta 2014, kaksi päivää ennen 103-vuotispäiväänsä.
Currywurst

Currywurst
Currywurst ranskalaisten kanssa.
Currywurst on saksalainen, alun perin Berliinistä peräisin oleva makkararuoka. Sen erikoispiirre on currylla maustettu tomaattisose. Makkara-annoksen kehitti länsiberliiniläinen Herta Heuwer vuonna 1949. Hän sekoitti brittisotilailta hankkimistaan mausteista – tomaattiketsuppia, Worcesterkastiketta ja curryjauhetta – kastikkeen, jota alkoi tarjota grillatun makkaran kanssa.
Autonvalmistajana tunnettu Volkswagen-yritys harjoittaa myös elintarviketeollisuutta. Sillä on oma currywurstyksikkönsä autotehtaansa yhteydessä. Vuonna 2011 yksikön tuotanto oli noin 4,8 miljoonaa makkaraa tehden currywurstista yhtiön myydyimmän tuotteen. Makkaran ohella valmistetaan myös ketsuppia. Tuotteita myydään muutamissa saksalaisissa elintarvikeliikkeissä. Currywurstia on yhtiössä valmistettu vuodesta 1973, ketsuppia on pullotettu vuodesta 1997.
Aiheesta muualla

Wikimedia Commonsissa on kuvia tai muita tiedostoja aiheesta .
Berliinin currywurstmuseon verkkosivu (englanniksi)
Çorovodë

| Çorovodë |
| --- | --- |

 Çorovodë
 Koordinaatit: 40.503°N, 20.228°E 
Valtio:   Albania
Maakunta:  Berat
Kunta:  Skrapar
Pinta-ala:  
 – Kokonaispinta-ala:  3,67 km²
Korkeus:  300 m
Väkiluku (2011):  4 051
 – Väestötiheys:  1 103,8 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Çorovodë (alb. Çorovoda) on Skraparin kunnan keskustaajama Etelä-Albaniassa. Kaupungin asukasluku oli vuoden 2011 väestönlaskennan mukaan 4 051. Kaupungin nimi tulee bulgarian sanoista Черна вода (Cherna voda), joka tarkoittaa "musta vesi". Çorovodë-joki  virtaa kaupungin lävitse ja siellä on myös kanjoni, "Pirogosh". Väitösten mukaan se on nimetty kahden kuninkaan, Piron ja Goshin, mukaan.[lähde? ] Çorovodë on kolmen tunnin matkan päässä Tiranasta.
Arkeologit uskovat, että Çorovodë on Albanian vanhin kaupunki. He ovat löytäneet linnan ja kirkon raunioita, jotka voivat olla vanhempia kuin Beratin linna.[lähde? ]
Aiheesta muualla

Kuvia tai muita tiedostoja aiheesta Çorovodë Wikimedia Commonsissa
Albanian kaupungit
Apollonia
Bajram Curri
Ballsh
Berat
Bilisht
Bulqizë
Burrel
Cërrik
Çorovodë
Delvinë
Durrës
Elbasan
Ersekë
Fier
Fushë-Krujë
Gjirokastër
Gramsh
Has
Himarë
Kamzë
Kavajë
Këlcyrë
Klos
Konispol
Koplik
Korçë
Krujë
Krumë
Kuçovë
Kukës
Laç
Lezhë
Libohova
Librazhd
Lushnjë
Maliq
Mamurras
Mavrovë
Memaliaj
Patos
Peqin
Peshkopi
Përmet
Pogradec
Poliçan
Pukë
Rrëshen
Rrogozhinë
Roskovec
Sarandë
Selenicë
Shëngjin
Shijak
Shkodra
Tepelenë
Tirana
Tropojë
Valbonë
Vlorë
Yhdistetty

Yhdistetty tai pohjoismainen yhdistetty tai yhdistetty hiihto (lyh. YH) on mäkihypystä ja maastohiihdosta koostuva hiihtourheilun kilpailulaji.
Yhdistetyssä on useita erilaisia kilpailumuotoja. Nykyisin niin kutsutussa normaalikilpailussa hypätään yksi kierros mäkeä ja loppusijoitukset ratkaistaan hiihtoladulla siten, että parhaat hyppypisteet saanut lähtee ensimmäisenä ladulle ja loput hyppypisteidensä mukaisessa järjestyksessä. Piste-erojen suuruudet vaikuttavat siihen, kuinka pian ensiksi lähteneen perään muut lähtevät. Tätä kilpailumuotoa käytetään toistaiseksi kaikissa arvokisoissa sekä useimmissa yhdistetyn maailmancup -kilpailuissa, ja sitä kutsutaan keksijänsä Gunder Gundersenin mukaan Gundersen-menetelmäksi.
Yhdistetyn kattojärjestö on kansainvälinen hiihtoliitto FIS.
Naisten mäkihypyn tultua talviolympialaisten ohjelmaan 2014 tuli yhdistetystä ainoa olympialaji, jossa on kilpailuja vain miehille. Naisharrastajia on pitkään ollut vain kourallinen, mutta tyttöjen ja naisten kilpailuja on pikku hiljaa alettu 2010-luvun lopulla järjestää, ja laji tuli nuorten MM-kisojen ohjelmaan vuonna 2019.
Historiaa

Yhdistetyn kotimaa on Norja. Sitä pidetään siellä yhä kansallisurheiluna.
Norjalaisten sotilaiden on tiedetty kilpailleen maastohiihdossa jo 1700-luvulta lähtien. Ensimmäinen merkittävä yhdistetyn kilpailu käytiin 1892 Oslossa Holmenkollenin kisoissa. Norjassa Holmenkollenilla ei kilpailtu erikseen mäkihypyssä ennen vuotta 1933.
Yhdistetty on ollut olympiakisojen ohjelmassa jo ensimmäisistä 1924 Chamonix’n kisoista lähtien, kuten myös jo ensimmäisissä MM-kisoissa 1925 Johannisbadissa. Ensimmäinen yhdistetyn kesä-GP järjestettiin kesällä 2008.
Vuosina 1924–1948 olympialaisten yhdistetyssä kilpailtiin hiihto-osuus ensin ja mäkihyppy sen jälkeen. Vuoden 1952 olympialaisissa mäkiosuus siirrettiin alkuun. Talviolympialaisissa 1956 järjestettiin ensimmäisen kerran oma tapahtumansa yhdistetyn hiihdolle. Vuosien 1956–1992 olympialaisissa mäkihyppyosuuteen kuului kolme hyppykierrosta, joista heikoin pudotettiin pois laskuista. Vuoden 1988 olympialaisissa otettiin käyttöön Gundersen-menetelmä hiihto-osuudella. Samoissa olympialaisissa otettiin käyttöön joukkuekilpailu aluksi kolmimiehisin joukkuein matkan ollessa 3×10 km ja vuoden 1998 olympialaisista alkaen nelimiehisin joukkuein matkana 4×5 km. Sprinttikilpailu tuli mukaan vuoden 2002 olympialaisissa. Viimeisin muutos tehtiin vuoden 2010 olympialaisissa, jolloin henkilökohtaisissa kilpailuissa hypättiin erikseen sekä normaali- että suurmäen kilpailut, joissa kummassakin hypättiin yksi hyppykierros.
Historiaa > Yhdistetyn historia Suomessa

Ensimmäinen yhdistetyn kilpailu Suomessa käytiin tiettävästi vuonna 1913, jollin Helsingin Hiihtoklubi järjesti kansainvälisen kilpailun. Ensimmäisen kerran Suomen mestaruudesta kilpailtiin Lahdessa vuonna 1932. Samana vuonna laji tuli myös Salpausselän kisojen ohjelmaan. Ensimmäinen suomalainen arvokisamitali saatiin vuonna 1928, jolloin Esko Järvinen voitti pronssia maailmanmestaruuskilpailuissa. Ensimmäinen olympiamitali tuli 20 vuotta myöhemmin Heikki Hasun tuomana vuonna 1948.
Kilpailumuodot

Yhdistetyssä on olemassa kaikkiaan kahdeksan erilaista kilpailumuotoa, joista viisi henkilökohtaisia ja kolme joukkuekilpailuita. Toistaiseksi arvokisojen ohjelmassa on ollut viisi kilpailumuotoa.
Kilpailumuodot > Nykyiset

| Piste-ero  mäessä | Startti- aikojen  ero |
| --- | --- |
0,17: 1 s
0,25: 1,5 s
0,50: 3 s
1,00: 6 s
2,00: 12 s
3,00: 18 s
4,00: 24 s
5,00: 30 s
8,00: 48 s
10,00: 1 min
20,00: 2 min
Nykyisin on kaksi henkilökohtaista ja kaksi joukkuekilpailumuotoa, mutta yleisimmin kilpaillaan normaalikilpailua.
| Hiihto- matka | Pisteet/min |
| --- | --- |
15 km: 1 min = 15
10 km: 1 min = 15
7,5 km: 1 min = 15
5 km: 1 min = 15
4 × 5 km: 1 min = 60
3 × 5 km: 1 min = 45
2 × 7,5 km: 1 min = 30
2 × 5 km: 1 min = 30
Kilpailumuodot > Nykyiset > Normaalikilpailu

Henkilökohtainen normaalikilpailu on yhdistetyn alkuperäinen kilpailumuoto. Tosin alun perin kilpailu käytiin nykyistä päinvastaisessa järjestyksessä. Hiihto-osuus käytiin arvokisoissa ensiksi alun perin 18 kilometrin hiihtokilpailun yhteydessä, ja sitä seurasi mäkiosuus. Mäkiosuudella hypättiin kolme kierrosta, joista kaksi parasta laskettiin. 1988 Calgaryn olympialaisissa oli käytössä ensi kertaa nykyisenkaltainen Gundersenin menetelmään perustuva systeemi, jossa lähdetään hiihto-osuudelle kahden normaalimäen kierroksen piste-erojen perusteella määritetyin aikaeroin.
Kaudesta 2008–2009 lähtien normaalikilpailussa on hypätty enää yksi mäkikierros entisen kahden sijaan sekä hiihdetty 10 km:n matka entisen 15 km sijaan. Nykyään hypätään sekä normaali- että suurmäestä yksi kierros, mutta hiihtomatka on aina 10 km.
Kilpailumuodot > Nykyiset > Sakkokierroskilpailu

Sakkokierroskilpailu eli penalty race on uusi kilpailumuoto, jossa kierretään 150 metrin sakkokierroksia ampumahiihdon tapaan.
Ensin hypätään mäkiosuus. Hypyn pituus ratkaisee sakkokierrosten määrän hiihto-osuudella. Alastulorinne on jaettu 3–5 metrin sektoreihin mäen koosta riippuen. Viimeiseen sektoriin eli pisimmälle hypänneet eivät saa sakkokierroksia. Lyhyemmälle hypänneet kiertävät sakkokierrokset sektorien mukaan. Näin hyppääjä tietää heti hypättyään, montako sakkokierrosta joutuu kiertämään. Mitä lyhemmäksi hyppy jää, sitä ennemmän kierroksia joutuu kiertämään. Jos sakkokierroksia kertyy yli kuusi, kilpailija jää ulos hiihto-osuudelta. Tyylipisteitä ja tuulihyvityksiä ei ole. Hiihto-osuudelle lähdetään massalähtönä, paitsi mäkiosuuden voittaja lähtee kymmenen metriä ja kymmenen sekuntia ennen muita. Kilpailija voi valita 2,5 km:n pituisilla kierroksilla, missä kohtaa kilpailua kiertää sakkokierrokset. Tämä lisää taktikoinnin mahdollisuutta.
Sakkokierroskilpailun huono puoli on se, että kilpailua on vaikea seurata. Tilanne on usein sekava ja selkiytyy vasta viimeisellä kierroksella, jota ennen sakkokierrokset on kierrettävä. Lisäksi tuulihyvitysten puuttuminen venyttää mäkiosuuden kestoa.
Kilpailumuoto tuli kilpailuohjelmaan kaudeksi 2011–2012, jolloin kilpailtiin kaksi sakkokierroskilpailua.
Kilpailumuodot > Nykyiset > Parisprintti

Parisprinttikilpailu käydään kaksimiehisin joukkuein. Mäkiosuuden jälkeen käydään maastohiihdon parisprinttiä muistuttava yhteensä 15 kilometrin mittainen hiihto-osuus. Se koostuu kymmenestä 1 500 metrin mittaisista lenkistä, jonka joukkueen jäsenet hiihtävät vuoron perään; yksi urheilija kiertää lenkin siis viisi kertaa ja hiihtää itse yhteensä 7,5 kilometriä. Parisprintti on vahvasti hiihto-osuuspainotteinen.
Kilpailumuodot > Nykyiset > Joukkuekilpailu

Joukkuekilpailu koostuu mäkikilpailusta ja 4×5 kilometrin viestihiihdosta, jonka lähdön aikaerot määräytyvät normaalin Gundersen-menetelmän mukaisesti mäkiosuuden piste-erojen perusteella. Nykyisin kilpaillaan arvokisa- ja maailmancup-tasolla nelimiehisin joukkuein. Joukkuekilpailu oli ensi kertaa arvokisojen ohjelmassa, kun sille järjestettiin 1984 omat MM-kilpailut. Olympialaisissa se oli ensi kertaa 1988 Calgaryssa.
Kilpailumuodot > Entiset > Sprintti

Sprinttikilpailu on periaatteeltaan normaalikilpailun kaltainen, mutta lyhempi. Siinä hypätään suurmäessä vain yksi kierros, minkä jälkeen hiihdetään 7,5 kilometrin hiihto-osuus. Sprintti oli ensi kertaa arvokisojen ohjelmassa 1999 Ramsaun MM-kisoissa. Sprinttikilpailu poistui maailmancupista kauden 2007–2008 jälkeen.
Kilpailumuodot > Entiset > Sprintti > Hurrikaanisprintti

Kaudella 2004–2005 tuli maailmancupin ohjelmaan niin sanottu hurrikaanisprintti, jossa hypätään ensin mäkeä ja kilpailijat lähtevät ladulle samanaikaisesti eräänlaisesta suuresta spiraalista, jolloin parhaiten hypänneelle hiihtomatkaa tulee tarkalleen kisamatkan verran, 7,5 km, ja seuraavat kilpailijat joutuvat hiihtämään ylimääräistä sen mukaisesti, kuinka paljon ovat mäkiosuuden voittaneelle hävinneet.
Kilpailumuoto on poistunut maailmancupista.
Kilpailumuodot > Entiset > Yhteislähtö

Henkilökohtainen yhteislähtökilpailu alkaa yhteislähtönä käytävällä hiihto-osuudella, jota seuraa kaksi hyppykierrosta ilman tyylipistetuomareita. Hiihto-osuuden voittaja saa 120 pistettä ja loput vähemmän aikaerosta voittajaan riippuen vasemmalla olevan taulukon mukaisesti. Mäkiosuuden ensimmäinen kierros käydään hiihtotuloksiin nähden käänteisessä järjestyksessä. Toiselle hyppykierrokselle pääsee senhetkisen kilpailutilanteen 30 parasta. Kaatumisesta mäkikilpailussa vähennetään normaalimäessä 10 pistettä ja suurmäessä 10,8 pistettä. Tasajalka-alastulosta vähennetään normaalimäessä 4 pistettä ja suurmäessä 4,8 pistettä. Yhteislähtö oli ensimmäistä ja toistaiseksi viimeistä kertaa mukana arvokisoissa 2009 Liberecin MM-kisoissa.